VIDEO EXCLUSIV Contestă transferul lui Cătălin Cîrjan la Rapid: "A făcut o greșeală!"
Cătălin Cîrjan (21 de ani) a semnat cu Rapid în vara anului trecut, împrumutat de la Arsenal, însă mijlocașul a jucat puțin în Giulești până acum.
Cîrjan a fost împrumutat de la Arsenal pentru un sezon, iar Rapid are opțiunea de a-l transfera definitiv pe mijlocașul ofensiv. Totuși, internaționalul U21 este folosit din ce în ce mai rar de Cristiano Bergodi, care preferă jucători precum Andrei Borza sau Robert Bădescu pentru a respecta regula din Liga 1.
Florin Manea: "Cătălin Cîrjan a făcut o greșeală când s-a întors în România"
Impresarul Florin Manea consideră că fotbalistul care aparține de Arsenal a făcut o greșeală în momentul în care a decis să revină în România, după cinci ani petrecuți în academia clubului londonez.
"S-a întors Cîrjan. Eu zic că a făcut o greșeală să se întoarcă în România. Nu joci la Arsenal, bun, te duci la Bournemouth, Luton, Bradford. Sunt o grămadă de echipe și trebuie să încerci să rămâi în fotbalul mare.
Asta vorbeam și cu Radu Drăgușin. Nivelul antrenamentelor este ceva incredibil. În momentul când cobori acest nivel și te antrenezi la intensitatea de aici, pierzi foarte mult și este greu să te întorci. E diferență mare între Italia și Anglia, nu mai zic între România și Anglia", a spus Florin Manea, pentru PRO TV și Sport.ro.
În acest sezon, Cătălin Cîrjan a jucat în 18 meciuri la Rapid, 16 din Liga 1 și două din Cupa României. Mijlocașul a fost titular în nouă dintre ele și și-a trecut în cont un assist.
Ultimul meci al lui Cîrjan la Rapid a fost pe 19 ianuarie, când a prins 60 de minute contra lui FC U Craiova (4-3).
Urmăriți SPORT.RO și pe Google News